L 29/24 Jurnalul Oficial al Uniunii Europene 2.2.2008 DECIZIA COMISIEI din 10 iulie 2007 privind un sistem de ajutoare de stat acordate de Italia în favoarea sectorului navigației în Sardinia C 23/96 (NN 181/95) și C 71/97 (N 144/97) [notificată cu numărul C(2007) 3257] (Numai textul în limba italiană este autentic) (Text cu relevanță pentru SEE) (2008/92/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), după invitarea părților interesate să își prezinte observațiile în conformitate cu articolele menționate mai sus, întrucât: (3) 1. PROCEDURA Prin scrisoarea din data de 24 iunie 1996 (!), Comisia a comunicat autorităților italiene decizia sa de a iniția procedura stabilită la articolul 88 alineatul (2) din Tratatul CE [fostul articol 93 alineatul (2)] în ceea ce priveşte sistemul de ajutoare ilegal instituit de regiunea Sardinia în favoarea companiilor de navigație care doresc să construiască, să achiziționeze, să transforme, să modifice sau să repare nave (denumit în continuare „sistem inițial de ajutoare”). Ca urmare a inițierii procedurii, guvernul italian a trimis Comisiei propriile observații prin scrisoarea din data de 31 octombrie 1996 (DG VII-Transporturi A/23443). Autorităţile regiunii Sardinia și-au trimis observațiile prin scrisorile din 11 octombrie 1996 (DG VII-Trans- porturi A/21870) și din 22 ianuarie 1997. Celelalte state membre, precum şi părțile interesate nu au transmis observații în termenul de o lună de la data publicării deciziei de inițiere a procedurii. Cu toate acestea, trebuie remarcat că anumite părți terțe interesate au prezentat observațiile lor după expirarea termenului. La data de 21 octombrie 1997, Comisia a adoptat Decizia 98/95/CE care stabileşte incompatibilitatea () C 23/96 (NN 181/95), JO C 368, 6.12.1996, p. 2. sistemului de ajutoare în cauză cu piața comună (?). Această decizie a fost comunicată autorităților italiene la data de 12 noiembrie 1997 [SG (97) D/9375]. Prin scrisoarea din data de 14 noiembrie 1997, Comisia a informat autoritățile italiene cu privire la decizia sa de a iniția procedura stabilită la articolul 88 alineatul (2) din Tratatul CE [fostul articol 93 alineatul (2)] în ceea ce priveşte Legea regională sardă nr. 9 din 15 februarie 1996 care modifică sistemul inițial de ajutoare în favoarea  companiilor de navigație ().  Autorităţile italiene și-au prezentat observațiile la data de 16 ianuarie 1998 (DG VII-Transporturi A/1221) și la data de 23 decembrie 1997 (DG VII-Transporturi A/144). Celelalte state membre, precum şi părţile interesate nu au transmis observații în termenul de o lună de la data publicării deciziei de inițiere a procedurii. Prin hotărârea sa din 19 octombrie 2000, Curtea de Justiție a Comunităților Europene (cauza Repubblica italiana e Sardegna Lines — Servizi Marittimi della Sardegna S.p.A./Commissione delle Comunită europee, cauze conexe C-15/98 și C-105/99) () a anulat Decizia 98/95/CE pentru că nu furniza o motivare corespunzătoare în ceea ce priveşte existența alterării schimburilor comerciale comunitare. Ca urmare a unei scrisori a Comisiei din 23 noiembrie 2006 (D 2006 224962), în care se solicitau informații autorităților italiene, s-a trimis un răspuns prin e-mail la data de 8 martie 2007 (TRENA/26193). 2. DESCRIEREA MĂSURII 2.1. Sistemul inițial Ca urmare a unei plângeri depuse în anul 1993, Comisia a luat cunoştință de un sistem de ajutoare instituit de regiunea Sardinia în favoarea companiilor de navigație care doresc să construiască, să achiziționeze, să transforme sau să repare nave. Era vorba, în special, de împrumuturi și de contracte de leasing acordate în condiții avantajoase, care, inițial, au fost acordate numai întreprinderilor al căror sediu social, domiciliu fiscal și port de înregistrare erau situate în regiunea Sardinia. () JO L 20, 27.1.1998, p. 30. () C 71/97 (NN 144/97), JO C 386, 20.12.1997. (*) Culegerea de jurisprudență a Curţii Europene de Justiţie 2000, p. -08855.